החובל בבניו הגדולים אם אינם סמוכים על שלחנו נותן להם מיד והקטנים ילקח קרקע בנזקן <i>(וי"א ספר תורה) (טור סי"א בשם הרא"ש) </i>והם אוכלים פירותיו וכן באחרים שחבלו בהם ואם היו סמוכים על שולחנו <i>(חבל)</i> בהם <i>(הוא)</i> פטור בין שהיו גדולים בין שהיו קטנים ואם אחרים חבלו בהם בגדולים יתן להם מיד בקטנים ילקח בהם קרקע והוא אוכל פירותיו עד שיגדלו: <i>הגה: וי"א דאינו פטור בסמוכים על שולחנו אלא משבת אבל חייב בשאר ד' דברים ודינו בהם כאלו חבלו בהן אחרים (טור בשם הרא"ש):</i>